**Կավալայի հնագիտական թանգարան** (հուն․՝ Αρχαιολογικό Μουσείο Καβάλας), գտնվում է Հունաստանում՝ Կավալայի, Արևելյան Մակեդոնիա և Թրակիայի արևմտյան արվարձաններում։

Թանգարան
--------

Թանգարանը հիմնադրվել է 1934 թվականին և վերակաբացվել է 1964 թվականին՝ ներկայիս շենքում։ Թանգարանը, ներկայիս ձևով կառուցել են 1963-1964 թվականներին ճարտարապետներ Ֆատուրոսը և Թրիանդաֆիլիդիսը։ Թանգարանը համարվում է Արևելյան Մակեդոնիայի ամենակարևոր հնագիտական թանգարանը և Հունաստանի ամենահայտնի թանգարաններից մեկը։ Թանգարանը պարունակում է պատմական նախանմուշներ, որոնք հայտնաբերվել են Կավալայի նոմոսի տարածքում (գտնվում է ներկայիս Կավալայի Պանագիա թաղամասում), ներառյալ՝ հնագույն Նեապոլի, Ամֆիպոլիսի, ինչպես նաև Պալիպսոսի, Տրագիլոսի, Մեսեմվրիի և Աբդեր քաղաքների հնագիտական վայրերի գտածոներ։

Ցուցանմուշներ
-------------

Ամֆիպոլիս, հնագիտական վայր, որտեղից պեղվել են նրանց թանգարանային ցուցանմուշներից շատերը
Թանգարանի առաջին հարկում են գտնվում ցուցանուշներ հինավուրց Ամֆիպոլիսից, այդ թվում կանանց մարմարե կիսանդրիներ (մ.թ.ա 4-րդ դար), էֆեբոսների մարմարե գերեզմանաքարերը (հույն երիտասարդ), (մ.թ.ա 5-րդ դար), մեծ ոսկե մատանի և ոսկե ձիթենու ծաղկեպսակ, որոնք հայտնաբերվել են մակեդոնիական դամբարանում (մ.թ.ա 3-րդ դար), ինչպես նաև պեպլոս հագած անգլուխ կնոջ արձանիկ (մ.թ.ա 1-րդ դար) և Հռոմի կայսրուհի Ագրիպինայի կիսանդրին։ Հաջորդ սենյակում հնագիտական գտածոներ կան, որոնք կապված են հին Նեապոլիսի աստվածուհի Պարթենոսի հետ։ Թանգարանի երկրորդ հարկում ներկայացված են ցուցանմուշներ Թրակիայի շրջանից, Հալիպսոսից, Հորգիոնից, Տոպիրոսից, Աբդերից և Մեսեմվրիից։ Ցուցանմուշները բազմազան են. կավե արձանիկներից և սարկոֆագից մինչև մակեդոնական բազիլևսների մետաղադրամներ, դամբարաններ և մետաղե սպասք։ Առաջին հարկի հիմնական ցուցանմուշներից են կիկլադյան ամֆորաները (մ.թ.ա 7-րդ դար)։

* Կարճ թիկնոց հագած տղամարդու արձանի մի հատվածըԿարճ թիկնոց հագած տղամարդու արձանի մի հատվածը
* Գերեզմանաքար։ Հուղարկավորության արարողություն (մ.թ.ա 4-րդ դար)։Գերեզմանաքար։ Հուղարկավորության արարողություն (մ.թ.ա 4-րդ դար)։
* ԳերեզմանաքարԳերեզմանաքար

Ատրիում
-------

Կավալայի հնագիտական թանգարանի դահլիճը և բակը պարունակում են մի շարք ճարտարապետական տարրեր, որոնք պեղվում են Արևելյան Մակեդոնիայի տարբեր շրջաններից և թվագրվում են հռոմեական ժամանակաշրջանից։ Կա նաև մի շարք կոթողներ՝ ռելիեֆներով և արձանագրություններով։

Վերակառուցում
-------------

1999-2000 թվականների ընթացքում թանգարանը ընդարձակվել և վերակառուցվել է։ Թանգարանը ընդարձակվել է և ավելացվել են լրացուցիչ սենյակներ, որտեղ ցուցադրվում են մշտական հավաքածուներ և կազմակերպվում են ժամանակավոր ցուցահանդեսներ։

Ծանոթագրություններ
------------------

1. ↑  GeoNames — 2005.
2. ↑  *Greece*. Lonely Planet Publications, 6th Revised edition (1 Mar 2006). p. 333.
3. 1 2 3 4 5 6  "The Museums of Macedonia:Archaeological Museum of Kavala". Macedonian Heritage. Արխիվացված է the original 2009 թ․ օգոստոսի 18-ին. Retrieved 2009 թ․ օգոստոսի 27. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Archaeological Museum of Kavala". Go Balkans. Արխիվացված է the original 2013 թ․ մայիսի 1-ին. Retrieved 2009 թ․ օգոստոսի 28.
5. ↑  "Δήμος Καβάλας - Μουσεία & Αρχαιολογικοί Χώροι". Արխիվացված է the original 2013 թ․ մայիսի 2-ին. Retrieved 2013 թ․ ապրիլի 27.
6. ↑  "Αρχαιολογικό Μουσείο Καβάλας". Արխիվացված է the original 2013 թ․ մայիսի 1-ին. Retrieved 2013 թ․ ապրիլի 27.
7. ↑  "Kavala Greece". Justgreece.com, The Greek Travel Guide. Արխիվացված է the original 2013 թ․ մայիսի 1-ին. Retrieved 2009 թ․ օգոստոսի 28.

Արտաքին հղումներ
----------------

* Hellenic Ministry of Culture and Tourism
* Museums of Macedonia

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12244610j · GND: 5220176-4 · LCCN: no2015030465 · NLG: 331315 · SUDOC: 031181066 · VIAF: 142849559 · WorldCat VIAF: 142849559 |

 |

 |